Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1347

16. Hozzájárulás 16.1. A tag a Szövetségnek hozzájárulást fizet. A tagi hozzájárulás mértékét a tv. 2. §-ának (2) bekezdése szerinti termékekre a közgyűlés állapítja meg. A közgyűlés által termékegységre megállapított összeget kell megszorozni az importált mennyiséggel, s az így adódó összeget kell befizetni. Nem kell tagi hozzájárulást fizetni az után a mennyiség után, amely a tv. 4. §-ának (1) bekezdése alapján mentes a biztonsági készletképzési kötelezettség alól. 16.2. Amíg a közgyűlés a tárgyévi mértéket meg nem állapítja, a hozzájárulást az előző évi mérték szerint kell fizetni; a közgyűlési határozatot követő 30 napon belül a Szövetség a taggal a különbözetet elszámolja. 16.3. A tagi hozzájárulás bevallásának és teljesítésének módja az, hogy a tag minden hónap 15. napjáig írásban köteles nyilatkozni a Szövetségnek arról, hogy részére a megelőző hónapban milyen mennyiségű kőolajat, kőolajterméket vámkezeltek. A nyilatkozatban közölt adatok alapján a tag kiszámítja az esedékes tagi hozzájárulás összegét és azt a behozatalt követő hónap utolsó munkanapjáig köteles a Szövetség bankszámlájára átutalni. 16.4. A tagi hozzájárulás befizetésétől számított 90 napon belül a Szövetségtől visszaigényelhető a hozzájárulásnak az a része, amelyet a tag a törvény 4. §-ának (2) bekezdésében meghatározott, biztonsági készletezési kötelezettség alá nem eső kőolajtermék mennyisége után fizetett be. A Szövetség a visszautalást az igénylésnek és a felhasználás könyvelésen alapuló igazolásának a Szövetséghez történő beérkezésétől számított 15. napon belül köteles teljesíteni. 16.5. A visszautaláshoz az importőrnek a következő tartalmú, cégszerű aláírással ellátott igénylőlapot kell benyújtania:

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes